
ALYTAUS ELEKTROS TINKLŲ TERITORIJŲ PLANO DALIES PAKEITIMO PLANAS

AIŠKINAMASIS RAŠTAS

1. Priežastys, kurios lėmė šio plano dalies pakeitimo plano inicijavimą:
1.1. AB „Energijos skirstymo operatorius“ (toliau – Bendrovė) vykdo Lietuvos Respublikos specialiųjų žemės naudojimo sąlygų įstatyme (toliau – Įstatymas) nurodytą ūkinę veiklą, t. y. elektros energijos skirstymą pagal 2015 m. gruodžio 30 d. Valstybinės energetikos reguliavimo tarnybos nutarimu Nr. O3-693 (pakeista 2018 m. gruodžio 31 d. nutarimu Nr. O3E-481) išduotą licenciją
Nr. L1-12 (ES);
1.2. Bendrovė įgyvendina Įstatymo 141 straipsnio 3 dalies, Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų Apsaugos zonų, magistralinių dujotiekių vietovės klasių teritorijų plano rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo, patvirtinto Lietuvos Respublikos energetikos ministro 2020 m. spalio 13 d. įsakymu Nr. 1-339, (toliau – Tvarkos aprašas) ir kitų susijusių teisės aktų reikalavimus;
1.3. Atsižvelgiant į tai, kad buvo patikslintos į Alytaus elektros tinklų teritorijų plano, patvirtinto Energetikos ministro 2021 m. spalio 5 d. įsakymu Nr. 1-247, ribas patenkančių elektros tinklų koordinatės, dalis elektros tinklų buvo rekonstruoti, taip pat buvo identifikuoti nauji/papildomi elektros tinklai, ir vadovaujantis Tvarkos aprašo 25.1 papunkčiu, rengiamas šio plano dalies pakeitimo planas (toliau – Planas).

2. Informacija apie dokumentą:
2.1. Plano pavadinimas: Alytaus elektros tinklų teritorijų plano dalies pakeitimo planas.
2.2. Planavimo tikslai: įgyvendinti Įstatymo reikalavimus, kurie numato, kad jeigu iki šio Įstatymo įsigaliojimo dienos ūkinei ir (ar) kitokiai veiklai, dėl kurios turėjo būti nustatytos šiame Įstatyme nurodytos teritorijos, statybą leidžiantys dokumentai išduoti, projektai, kuriems įstatymų nustatytais atvejais tokie dokumentai neišduodami, suderinti ir ši veikla vykdoma, bet šiame Įstatyme nurodytos teritorijos nenustatytos ir neįrašytos į Nekilnojamojo turto kadastrą ir Nekilnojamojo turto registrą, jas nustato Lietuvos Respublikos Vyriausybė ar Vyriausybės įgaliota institucija Vyriausybės ar Vyriausybės įgaliotos institucijos nustatyta tvarka tvirtinamuose planuose, žemėlapiuose ir (ar) schemose.
2.3. Planavimo uždaviniai:
2.3.1. nustatyti elektros tinklų apsaugai reikalingas teritorijas (apsaugos zonas), kuriose taikomos Įstatyme numatytos specialiosios žemės naudojimo sąlygos, jeigu iki šio Įstatymo įsigaliojimo dienos ūkinei ar kitokiai veiklai, dėl kurios turėjo būti nustatytos Įstatyme nurodytos teritorijos, statybą leidžiantys dokumentai išduoti, projektai, kuriems įstatymų nustatytais atvejais tokie dokumentai neišduodami, suderinti ir ši veikla vykdoma, bet šiame Įstatyme nurodytos teritorijos nenustatytos ir neįrašytos į Nekilnojamojo turto kadastrą ir Nekilnojamojo turto registrą;
2.3.2. įrašyti (įregistruoti) taikomas teritorijas į Nekilnojamojo turto kadastrą ir Nekilnojamojo turto registrą;
2.3.3. informuoti žemės sklypų savininkus ir kitus Įstatymo 11 straipsnio 2 dalyje nurodytus asmenis apie taikomas specialiąsias žemės naudojimo sąlygas ir prašymų dėl nuostolių atlyginimo pateikimo tvarką;
2.4. Planas parengtas asmenų, atitinkančių Tvarkos aprašo 5.1-5.3 papunkčių nuostatas, laikantis Tvarkos apraše plano rengimui keliamų reikalavimų;
2.5. Bendrovė yra atsakinga už tinkamą teritorijų nurodymą ir šių teritorijų pažymėjimą plane.

3. Duomenys apie teritorijas:
3.1. Planas apima Alytaus elektros tinklų teritorijoje įrengtų elektros tinklų ribas.
3.2. Planu nustatomų, tikslinamų ir naikinamų teritorijų kiekis pateiktas 1 lentelėje. 

1 lentelė. Informacija apie Planu nustatytas, patikslintas ir panaikintas teritorijas
	
	Anksčiau nustatytų teritorijų
(1)
	Naujai nustatomų teritorijų
(2)
	Patikslintų teritorijų
(3)
	Naikinamų teritorijų
(4)
	Iš viso teritorijų
(1)+(2)-(4)

	Kiekis, vnt.
	7724
	451
	3238
	255
	7920



3.3. Plane esančioms teritorijoms nustatyti, patikslinti ir panaikinti žemės savininko, valstybinės ar savivaldybės žemės patikėtinio sutikimas neprivalomas.
3.4. Plano priede Nr. 1 pateikiamas žemės sklypų, patenkančių į naujai nustatomas, patikslinamas ir (ar) panaikinamas teritorijas, sąrašas. 
3.5. Pagrindiniai techniniai duomenys apie Bendrovei nuosavybės teise priklausančius esamus objektus pateikti 2 ir 3 lentelėje:

	
	Ilgis, km

	
	0,4 kV įtampos
	10 kV įtampos
	35 kV įtampos

	Elektros oro linijos
	1300,85
	780,69
	47,3

	Elektros kabelių oro linijos
	273,39
	-
	-

	Elektros kabelių požeminės linijos
	652,33
	379,61
	0,18

	Elektros kabelių povandeninės linijos
	0,13
	0,62
	-


2 lentelė. Plane esančio elektros tinklo duomenys 

3 lentelė. Transformatorinių duomenys
	
	Objektų kiekis, vnt.

	Transformatorinės ir skirstomieji punktai
	1120

	Transformatorių pastotės, skirstyklos, srovės keitimo stotys
	7



3.6. Objektai ir jų apsaugos zonos Plane žymimos vadovaujantis Tvarkos aprašo 6.2.1-6.2.4 papunkčiais.
3.7. Plane nustatomos elektros tinklų apsaugos zonos, pažymimos nurodant jų dydį pagal Įstatymo 24 straipsnyje nustatytus dydžius.
3.8. [bookmark: part_818f100299fe412a819fe4597682f36f]Elektros tinklų apsaugos zonose taikytinos specialiosios žemės naudojimo sąlygos nurodytos Įstatymo 25 straipsnyje.
